Diari Oficial de la Generalitat Valenciana


Sumari del DOGV 7921, del 21-11-2016 (2016/9210)

RESOLUCIÓ de 26 d'octubre, del conseller d'Economia Sostenible, Sectors Productius, Comerç i Treball, per la qual s'amplia el crèdit destinat a finançar les ajudes previstes en la Resolució de 12 de setembre de 2016, per la qual es convoquen les ajudes de suport a a la promoció exterior de la Comunitat Valenciana per a l'exercici 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9210


Data del document
:   26-10-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 26 d'octubre, del conseller d'Economia Sostenible, Sectors Productius, Comerç i Treball, per la qual s'amplia el crèdit destinat a finançar les ajudes previstes en la Resolució de 12 de setembre de 2016, per la qual es convoquen les ajudes de suport a a la promoció exterior de la Comunitat Valenciana per a l'exercici 2016. [2016/9210]  
Amb data 8 d'agost de 2016, es va publicar l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'internacionalització (DOCV 7846, 08.08.2016).  
Per mitjà de la Resolució de 12 de setembre de 2016, de la Conselleria d'Economia Sostenible, Sectors Productius, Comerç i Treball, es convoquen les ajudes de suport a la promoció exterior de la Comunitat Valenciana per a l'exercici 2016.  
En l'article 4 de la resolució de la convocatòria esmentada s'estableix l'import global màxim amb el qual es financen les accions previstes en aquesta, a càrrec de la secció 11, programa pressupostari 762.10, Comerç Exterior, capítol IV, línia S8013. Així mateix, s'estableix que es podrà fixar una quantia addicional l'aplicació de la qual a la concessió de subvencions no requerirà una nova convocatòria, com disposa l'article 58.2 del Reial Decret 887/2006, de 21 de juliol, pel qual s'aprova el Reglament de la Llei 38/2008, de 17 de novembre, General de Subvencions. L'efectivitat de la quantia addicional queda condicionada a la declaració de disponibilitat de crèdit i, si és el cas, amb l'aprovació prèvia de la modificació pressupostària que procedisca, en un moment anterior a la resolució de la concessió de subvenció.  
  
Amb data 14 de setembre de 2016 s'elabora una proposta de modificació pressupostària de transferència de crèdit entre els programes pressupostaris de la Conselleria d'Economia Sostenible, Sectors Productius, Comerç i Treball, en què es transfereixen les disponibilitats existents en la línia de subvenció S8084, «Ajudes al foment del treball autònom», per un import de 400.000 euros, a la línia de subvenció S8013, «Suport a la promoció exterior de la Comunitat Valenciana».  
Una vegada declarada la disponibilitat de crèdit amb l'aprovació prèvia pel Consell amb data 7 d'octubre de 2016, es fa necessària la publicació del crèdit de la convocatòria, d'acord amb el que preveu el punt 5 de l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 novembre, General de Subvencions.  
En virtut d'això, resolc:  
  
Primer  
Ampliar l'import global màxim destinat a finançar les ajudes previstes en la Resolució de 12 de setembre de 2016, de la Conselleria d'Economia Sostenible, Sectors Productius, Comerç i Treball, per la qual es convoquen les ajudes de suport a la promoció exterior de la Comunitat Valenciana per a l'exercici 2016, en 400.000,00 ?, a càrrec de l'aplicació pressupostària 69.10.23.380.65, corresponent a la línia S8013, «Suport a la promoció exterior de la Comunitat Valenciana», i la convocatòria queda amb un import global màxim d'1.994.405,21 euros.  
  
  
Segon  
Ordenar la publicació de la present resolució en el Diari Oficial de la Generalitat Valenciana.  
La publicació de l'ampliació de crèdit destinat a la convocatòria que es fa per mitjà d'aquesta resolució no suposa l'obertura d'un termini per a la presentació de noves sol·licituds de subvenció, ni tampoc l'inici d'un nou còmput de termini per a la resolució de la convocatòria.  
  
  
València, 26 d'octubre de 2016.- El conseller d'Economia Sostenible, Sectors Productius, Comerç i Treball: Rafael Climent González.